Faðirinn er látinn , en skildi eftir sig plötusafn með merkum söngdívum sem Lóa tekur ástfóstri við , í mikilli óþökk móðurinnar . Inn í þá atburðarás fléttast einfeldningurinn Sæmi , sem verður ástfanginn af Lóu þegar hann tengir síma á heimilinu og vill ekkert frekar en að ná henni út af því til að hún geti orðið hún sjálf . Hún nær líka góðum tökum á persónunni . G. Sirrý Gunnarsdóttir á stjörnuleik í hlutverki Möllu , á köflum var manni hreinlega illt að fylgjast með vonskunni sem birtist í henni á sviðinu . Þar nær textinn hæstu hæðum og leikkonurnar þrjár ná vel saman . Þar fara greinilega reynslumiklir leikarar , þó einstaka sinnum hafi þeir flutt texta sinn of óskýrt . Sæmi er einnig vel leikinn af Ara Bjarnasyni . Mikið öryggi í texta hjá leikurunum allan tímann og mikill leikur fer fram án orða í sýningunni og er vel gert þar einnig . Hann velur þá leið að leggja áherslu á grátbrosleik aðstæðna fólksins og tekst það vel . Vissulega væri hægt að gera meira úr tragedíunni , en andi sýningarinnar hjá honum er hinn grátbroslegi og sýningin er trú þeim anda allan tímann . Taktu lagið Lóa í uppfærslu Leikfélags Ólafsvíkur er vel unnið leikverk og vandvirknislega sviðsett af metnaði og kunnáttu þeirra sem að sýningunni koma . Full ástæða er að skora á fólk að líta í Félagsheimilið Klif og fylgjast með skrautlegu heimilislífi og hlusta á fallegan söng ! Magnús Þór Jónsson , áður birt í Skessuhorni 14. janúar 2009 . Birt með leyfi höfundar . 0 Slökkt á athugasemdum við Skrautlegt heimilislíf og grátbroslegar persónur 590 16 janúar , 2009 Gagnrýnandinnjanúar 16 , 2009 Við notum kökur ( cookies ) fyrir tölfræði og til að einfalda upplifun notenda á vefnum .